Respublika Ma’naviyat targ‘ibot markazida matbuot anjumani tashkil qilindi

O‘zbekiston Milliy matbuot markazida Respublika Ma’naviyat targ‘ibot markazi tomonidan 2015-yil 3-iyun kuni “Mamlakatimizda milliy g‘oya targ‘iboti va ma’naviy-ma’rifiy ishlar samaradorligini oshirish bo‘yicha amalga oshirilayotgan ishlar to‘g‘risida” matbuot anjumani o‘tkazildi. Bu haqda Respublika Ma’naviyat targ‘ibot markazi matbuot xizmati “Daryo”ga ma’lum qildi.

Tadbirda Respublika Ma’naviyat targ‘ibot markazi mutasaddilari, Markazning Toshkent shahri bo‘limi rahbarlari vaO‘zbekiston Respublikasi Oliy va o‘rta maxsus ta’lim vazirligi, O‘zbekiston Respublikasi Markaziy banki, O‘zbekiston Respublikasi Bojxona qo‘mitasi, O‘zbekiston Respublikasi Madaniyat va sport ishlari vazirligi, O‘zbekiston Respublikasi Sog‘liqni saqlash vazirligi, O‘zbekiston Respublikasi Qishloq va suv xo‘jaligi vazirligi va boshqa hamkor tashkilotlar vakillari, ommaviy axborot vositalari xodimlari ishtirok etdi.
Anjuman Respublika Ma’naviyat va ma’rifat kengashining ijroiya idorasi Respublika Ma’naviyat targ‘ibot markazi va O‘zbekiston Respublikasi Oliy va o‘rta maxsus ta’lim vazirligi, O‘zbekiston Respublikasi Markaziy banki, O‘zbekiston Respublikasi Bojxona qo‘mitasi, O‘zbekiston Respublikasi Madaniyat va sport ishlari vazirligi, O‘zbekiston Respublikasi Sog‘liqni saqlash vazirligi, O‘zbekiston Respublikasi Qishloq va suv xo‘jaligi vazirliklari tomonidan mamlakatimizda milliy g‘oya targ‘iboti va ma’naviy-ma’rifiy ishlar samaradorligini oshirish bo‘yicha amalga oshirilayotgan ishlar va kelajakdagi vazifalarga bag‘ishlandi.